text: Efter sammenstød: Passagerer måtte skæres fri
  18 juli 2015 kl. 11.11
  Lørdag stødte to biler sammen på Viborg Hovedvej ved Tørring. Sammenstødet var så voldsomt, at Falck måtte skære taget af den ene bil for at hjælpe passagererne ud.
  Lørdag klokken 11.18 fik Hedensted Brandvæsen meldingen om, at to biler var stødt sammen på Viborg Hovedvej ved Tørring.
  Klik og se mere tv på localeyes.dk
  - Ulykken sker ved, at den bagfrakommende bil overser, at den foran har bremset ned og holder for en modkørende inden den skal dreje. Derfor kører den bagfrakommende ind i den anden bil, forklarer vagtchef ved Sydøstjyllands Politi, Svend Pedersen til TV SYD.
  Passagerne i den ene bil kunne ikke selv komme ud, og derfor blev taget skåret af. Mindst tre ambulancer blev også sendt til stedet. Det skriver Vejle Amts Folkeblad.
  Seneste melding er ifølge vagtchefen, at ingen er kommet alvorligt til skade.
  - Et par stykker er kørt til sygehuset, men det er ikke for noget alvorligt. Højest for at tjekke, om der er brækkede fingre eller lignende, fortæller han til TV SYD.
  Viborg Hovedvej var omkring middag delvist spærret på grund af uheldet.
  Se billeder fra ulykkesstedet her (varighed 0:44):
  